ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት “ሞይተ ስለዝተንሳእኹ፡ ክፍታሕ ኣለኒ” እሱር ዕድመ-ልክዕ 9 ሕዳር 2019 ምንጪ ስእሊ, Getty Images መግለጺ ስእሊ, ምስሉ ዘይርአ ቤንጃሚን፡ ካበ 1966 ጀሚሩ ዕድመ ልክዕ እስራት ኣብዚ ቤት ማእሰርቲ የሕልፍ'ሎ ኣብ ኣመሪካ ሓደ ዕድመ-ልክዕ ዝተፈረዶ እሱር 'ሞት ስለዝረአኹ ክፍታሕ ኣለኒ' እንትብል ኣብ ቤት ፍርዲ ጠሪዑ። ወዲ 66 ዓመት ቤንጃሚን ሽሩቤር፡ ኣብ 1966 ንሓደ ስብኣይ ቀጥቂጡ ብኣሰቃቒ ኩነታት ስለዝቐተሎ፡ ጽኑዕ ዕድመ-ልክዕ እስራት ተፈሪድዎ ኣብ ቤት ማእሰርቲ ጸኒሑ። ኣብ መንጎኡ ግን ቅድሚ ኣርባዕተ ዓመት ብ2015 ምስ ረኽሲ ኩላሊቱ ተኣሳሲሩ፡ ብዶካትር መጥባሕቲ ተገይርሉ ምስደሓነ ናብታ ዝነበራ ቤት ማእሰርቲ መሊሶምዎ። ኣብ ህዋ ንፈለማ እዋን 'ገበን' ተፈጺሙ ተባሂሉ መጥቃዕቲ መዓስከር ስደተኛታት ሊብያ ገበን ኲናት'ዩ- ውሕሃ ቤንጃሚን ግን፡ ኣብቲ እዋን መጥባሕቲ ውንኡ ስሒቱ ስለዝነበረ እንታይ ከምዝተገብረ ኣይፈልጥን። ውቕዒቱ ልቡ ጠጠው ኢሉ ከምዝነበረ ድማ ሕክምናዊ መረዳእትኡ ኣቕሪቡ። ኣብዚ እዋን መጥባሕቲ 'ንሓጺር ጊዘ እንተኾነ'ውን ሞት ርእየ እየ' ዝብል መካትዒ ሒዙ እቲ ቅድም ክብል ዝተፈረዶ ዕድመ-ልክዕ እስራት ከምዘይምልከቶን ክልቀቕ ከምዝግበኦን ሞጊቱ። "ልበይ ምስራሕ ጠጠው ኣቢላ ማለት ሞይተ ነይረ ማለት'ዩ" ይብል። ኣብ ዝሓለፈ ዓመት ዘእተዎ እዚ ጥርዓን፡ 'ኣነ ሞይተ እየ ክለዓል ተገይረ። እዚ ድማ ካብ ድሌተይ ወጻኢ እዩ ተገይሩ። እንተኾነ ሞይተ ስለዝተልዓልኩ ብተግባር እቲ ዕድመ ልክዕ እስራተይ ወዲአ ማለት እዩ" ኢሉ ። እቲ ጥርዓን ዝተመልከተ መጋባእያ ግን፡ እቲ መጥባሕቲ ቅድሚ ምክያዱ ከምዝፈረመ ኣረጋጊጹ፡ ብዘይ ድሌተይ እየ ህይወተይ ኣትሪፎምኒ ዝብል መካትዒ ነጥቡ- " 'ሞይተ እየ ነይረ' ዝብል ሓቅነት ኣለዎ ግን 'ብዘይ ድሌተይ' ዝብል ዘእምን ኮይኑ ኣይረኸብኩዎን" ክብል በይኑ። ጠበቕኡ እቲ ጉዳይ ናብ ላዕለዋይ ቤት ፍርዲ ብይግባይ ወሲዱ፡ ኣብ ዝሓለፈ ረቡዕ ተራእዩ። ንሱ ድማ እቲ ናይ ታሕተዋይ ቤት ፍርዲ ውሳነ ኣጽኒዑ። 'ሞይቱ' እዩ ዝብል ሕክምናዊ ውሳነ ብዕሊ ክሳብ ዘይተውሃበካ ዕድመ-ልክዕ እስራትካ ትቕጽል" -ዝብል ሓሳብ ድማ ወሲኹ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
